**Per Allan Ilmari Ashorn** (s. 1963) on suomalainen lastenlääkäri, joka työskentelee Tampereen yliopiston lastentautiopin professorina ja Tampereen yliopistollisen sairaalan sivutoimisena ylilääkärinä. Hän on osallistunut useisiin lapsikuolleisuuden vähentämiseen ja lasten terveyden parantamiseen pyrkiviin tutkimushankkeisiin esimerkiksi Ghanassa, Intiassa, Malawissa, Malissa, Suomessa ja Yhdysvalloissa. Hän on osallistunut johtavana tutkijana tai muuten aktiivisena toimijana noin 20 kliiniseen kokeeseen Saharan eteläpuolisen Afrikan maissa.

Ashorn pääsi hyvin sujuneiden pääsykokeiden kautta opiskelemaan lääketiedettä Tampereen yliopistolle jo lukion toisen luokan jälkeen. Hän valmistui lääketieteen lisensiaatiksi 23-vuotiaana ja lääketieteen tohtoriksi (LT) seuraavana vuonna munasarjakasvainten diagnostiikkaa käsittelevällä artikkeliväitöskirjalla. Hänen englanninkielinen väitöstutkimuksensa (1987) oli otsikoitu *Human milk fat globule membrane antigens as diagnostic markers for ovarian carcinoma*. Siihen liittyvän tutkimustyön hän teki enonsa, professori Kai Krohnin johtamassa patologian laboratoriossa.

Kansainvälinen tutkijan työura alkoi Yhdysvaltain kansallisessa terveysinstituutissa (NIH). Tämän jälkeen hän erikoistui lastensairauksiin perehtyen myös trooppisiin tauteihin Karoliinisessa instituutissa Tukholmassa ja Etiopiassa. Emeritusprofessori Niilo Hallmanin yhteydenoton jälkeen Ashorn muutti vaimonsa ja lapsensa kanssa kahdeksi vuodeksi (1993-1995) Malawiin, jossa oli käynnissä Mannerheimin Lastensuojeluliiton terveyskeskushanke. Tänä aikana hän perehtyi esimerkiksi aliravitsemukseen. Lastentautien ja lasten infektiosairauksien erikoislääkärin pätevyys tuli opintojen täydentämisellä Tampereelle palaamisen jälkeen. Vuonna 2005 hän sai kansainvälisen lääketieteen professoruurin Tampereen yliopistossa. Hän on jatkanut erityisesti malariaan, infektiotauteihin ja aliravitsemukseen liittyvää tutkimustyötä vuotuisten, erityisesti Malawiin suuntautuneiden tutkimusmatkojen avulla. Hänen johtamansa globaalin lääketieteen tutkimusryhmän merkittäviä rahoittajia ovat muun muassa Bill ja Melinda Gatesin säätiö sekä Yhdysvaltain kehitysapuvirasto (USAID).

Ashorn on toiminut Tampereen kaupunginvaltuutettuna vuosina 2001–2004 ja 2005–2008 (Vihreä liitto).

Lähteet
-------

1. ↑  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 29 huhtikuuta 2020), s. 69View and modify data on Wikidata
2. ↑  Lastentautiopin professori Per Ashorn  12.11.2019. Tampereen yliopisto, tuni.fi. Viitattu 29.4.2020.
3. ↑  Reija Grönroos: Lasten tutkimus laajenee äiteihin Malawissa  4.7.2011. Yleisradio, yle.fi. Viitattu 29.4.2020.
4. 1 2 3 4 5 6  Tiina Kirkas ja Liisa Takala: Lääkärinä lasten asialla *Kehityslehti nro 4, 12/2015, kehityslehti.fi*.  joulukuu 2015. Viitattu 29.4.2020.
5. 1 2  Per Ashorn. Group Leader, Professor of Paediatrics  12.11.2019. Tampereen yliopisto, tuni.fi. Viitattu 29.4.2020. (englanniksi)
6. ↑  Arkistoitu kopioTampereen yliopisto ja Gates-säätiö pyrkivät vähentämään lapsikuolleisuutta Malissa  19.11.2019. Tampereen yliopisto, tuni.fi.  Arkistoitu 22.5.2020. Viitattu 29.4.2020.
7. ↑  Reija Grönroos: Bill Gates rahoittaa lähes miljoonalla eurolla suomalaista koronatutkimusta Afrikassa, ei ensimmäinen miljoonapotti Tampereelle  29.4.2020. Yleisradio, yle.fi. Viitattu 29.4.2020.
8. 1 2  Per Ashorn: Human milk fat globule membrane antigens as diagnostic markers for ovarian carcinoma (ISBN 951-44-2127-2; PhD thesis/ Univ. of Tampere, julkaistu myös sarjassa Acta Universitatis Tamperensis, Ser. A, ISSN 0496-7909; vol. 228)  1987. Tampereen yliopisto (teostiedot via finna.fi). Viitattu 29.4.2020. (englanniksi)

Aiheesta muualla
----------------

* Ashornin julkaisuja PubMed-tietokannan mukaan (englanniksi) (nih.gov)
* Google Scholarin julkaisut hakusanoilla Per Ashorn (englanniksi) (scholar.google.com)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Belgia

 |
|  |
| Tieteilijät | 
* ORCID

 |

 |